
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

' Εγκριση πολεοδομικής μελέτης της περιοχής Σισμανογλείου Ν. 
Μαρουσιού του δήμου Αμαρουσίου (Αττικής) και τροποποίηση 
του εγκεκριμένου ρυμοτομικού σχεδίου σε συνεχόμενη περιοχή. 1 

Εγκριση μεταφοράς συντελεστή δόμησης ρυμοτομούμενου ακινή¬ 
του που βρίσκεται εντός του ρυμοτομικού σχεδίου Π. Φαλήρου 
(Αττικής). 2 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται στην 
Κοινότητα Πύργου της νήσου Σάμου, φερόμενου ως ιδιοκτησία 
Μαρίας Ραΐση και Βικτωρίας Σέρφου και καθορισμός ειδικών 
όρων και περιορισμών δόμησης αυτού. 3 

Καθορισμός χώρου και όρων δόμησης για ανέγερση σχολικού κτι¬ 
ρίου σε περιοχή εκτός σχεδίου της κοινότητας Πλατανιάς, Ν. 
Ιωαννίνων. * 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Εγκριση πολεοδομικής μελέτης της περιοχής Σισμανογλείου Ν. Μα¬ 
ρουσιού του δήμου Αμαρουσίου (Αττικής) και τροποποίηση του 

εγκεκριμένου ρυμοτομικού σχεδίου σε συνεχόμενη περιοχή. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του ν. 1337/83 (ΦΕΚ 33/Α) και ειδικότερα τα 
άρθραΑίπαρ. 1, 4, 5 και 6) 7 (παρ. I, 2 και 4) και 43 (παρ. 10), 
όπως τροποποιήθηκε με το ν. 1512/85 (ΦΕΚ 4/Α). 

2. Τις διατάξεις του ν.δ. της 17.7.1923, όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3, 9, 
29 και 70. 

3. Τις διατάξεις του ν. 1577/1985 (ΦΕΚ 210/Α) και ειδικότερα 
τα άρθρα 2 (παρ. 11), 6 (παρ. 1), 7, 8 και 9. 

4. Τις διατάξεις του ν. 1032/1980 (ΦΕΚ 57/Α) και ειδικότερα 
τα άρθρα 2, 3 και 7. 

5. Τις διατάξεις του ν. 1558/1985 (ΦΕΚ 137/Α) και ειδικότερα 
το άρθρο 23 παρ. 1. 

6. Την υπ αριθ. 19658/841/14,4.83 απόφαση του Υπουργού 
Χωροταξίας, Οικισμού και Περιβάλλοντος «Κίνηση της διαδικασίας 
του Γενικού Πολεοδομικού Σχεδίου του ηπειρωτικού τμήματος του 
νομού Αττικής» (ΦΕΚ 154/Δ/83, διόρθωση ΦΕΚ 457/Δ/84). 

7. Την υπ αριθ. 32908/1294/1986 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων «Χαρακτηρισμός ως 


πυκνοδομημένου τμήματος πολεοδομικής ενότητας Σισμανογλείου - 
Ν. Μαρουσίου του δήμου Αμαρουσίου (Αττικής). 

8. Τις υπ’ αριθ. 106/1984, 301/1984, 45/1985, 141/1985, 
221/85, 287/85, 288/85, 315/85, 361, 361α και 361β/1985 
γνωμοδοτήσεις του Δημοτικού Συμβουλίου Αμαρουσίου. 

9. Την υπ αριθ.'2/συν. 9/19.3.1986 γνωμοδότηση του Συμβου¬ 
λίου Περιβάλλοντος, Χωροταξίας και Δημοσίων Έργων του Νομαρ¬ 
χιακού Διαμερίσματος Ανατολικής Αττικής. 

10. Την υπ’ αριθ. 307/1986 γνωμοδότηση του Συμβουλίου της 
Επικράτειας με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται 1) η τροποποίηση του ρυμοτομικού σχεδίου Αμαρουσίου 
στην περιοχή Σισμανογλείου με: α) την κατάργηση της ρυμοτομικής 
γραμμής της οδού Μεσογείων στη συμβολή της με τη ζώνη Σταυρού 

- Ελευσίνας, β) τη μείωση του πλάτους της οδού Σισμανογλείου και 
τη δημιουργία πεζοδρόμιου εκατέρωθεν αυτής, γ) την τροποποίηση 
του περιγράμματος του χώρου σχολείου, που καθορίστηκε με το από 
16.7.85 π. δ/γμα (ΦΕΚ 386/Δ, δ) τη μετατόπιση των ρυμοτομικών 
και οικοδομικών γραμμών στο υπ’ αριθ. 472 οικοδομικό τετράγωνο 
για την επαύξηση αυτού, ε) τον καθορισμό οικοδομικής γραμμής επί 
της γραμμής προστασίας του ρέματος που καθορίστηκε με το από 
14.12.1979 π. δ/γμα (ΦΕΚ 7/Δ/80) και τη δημιουργία πεζοδρό¬ 
μου κατά μήκος του ρέματος και 2) το πολεοδομικό σχέδιο της ίδιας 
περιοχής του δήμου Αμαρουσίου, που το μεγαλύτερο τμήμα της έχει 
χαρακτηρισθεί ως πυκνοδομημένο με την υπ’ αριθ. 
32908/1294/1986 απόφαση του Υπουργού Περιβάλλοντος, Χωρο¬ 
ταξίας και Δημοσίων Έργων, με τον καθορισμό οικοδομήσιμων χώ¬ 
ρων, οδών, πεζοδρόμων, χώρων κοινοχρήστου πρασίνου, χώρων πλα¬ 
τείας - παιδικής χαράς, χώρων στάθμευσης αυτοκινήτων (Ρ), παιδι¬ 
κής χαράς, παιδικής γωνιάς, νηπιαγωγείου, γυμνασίου, χώρου πολι¬ 
τιστικού κέντρου, χώρου ελευθέρου γηπέδου και χώρου νηπιαγωγείου 

- παιδικού σταθμού, όπως οι ρυθμίσεις αυτές φαίνονται στα τέσσερα 
(4) σχετικά πρωτότυπα διαγράμματα σε κλίμακα 1:1.000 που θεω¬ 
ρήθηκαν από τον Προϊστάμενο της Δ/νσης Πολεοδομικών Εφαρμο¬ 
γών με την υπ αριθ. 44619/1986 πράξη του και που συνοπτικά 
τους αντίτυπα δημοσιεύονται με το παρόν διάταγμα. 

Άρθρο 2. 

Εγκρίνεται ο πολεοδομικός κανονισμός της περιοχής Σισμανογλείου 
τ Ν. Μαρόυσιού του δήμου Αμαρουσίου (Αττικής) της οποίας το πολε¬ 
οδομικό σχέδιο εγκρίνεται με το προηγούμενο άρθρο όπως στα επό¬ 
μενα άρθρα 3, 4 και 5. 

Άρθρο 3. 

1. Στο πολεοδομικό κέντρο που χαρακτηρίζεται στα διαγράμματα 
με το στοιχείο Κ και περικλείεται με διπλή διακεκομμένη γραμμή και 
η οποία περιλαμβάνει: δύο οικοδομικά τετράγωνα και τμήματα οικο¬ 
δομικών τετραγώνων επί της οδού Κυπρίων Αγωνιστών και ειδικό¬ 
τερα οικόπεδα που έχουν πρόσωπο στην οδό αυτή και σε βάθος 20 
μέτρα από την οικοδομική γραμμή, επιτρέπονται οι εξής χρήσεις: 

α) κατοικίες, 
β) παιδικές χαρές, 
γ) εμπορικά καταστήματα, 
δ) γραφεία, διοίκηση. 

ε) κέντρα διασκέδασης, εστιατόρια, ταβέρνες, αναψυκτήρια. 
στ) κτίρια εκπαίδευσης, 
ζ) Θρησκευτικοί χώροι. 

η) κτίρια κοινωνικής πρόνοιας (υγειονομικά κέντρα, παιδικοί σταθ¬ 
μοί, οίκοι ευγηρίας). 

θ) ξενοδοχεία, ξενώνες, λοιπές τουριστικές εγκαταστάσεις 

ι) κτίρια και γήπεδα στάθμευσης 

ια) επαγγελματικά εργαστήρια 

ιβ) αθλητικές εγκαταστάσεις. 

ιγ) χώροι συνάθροισης κοινού. 

ιδ) πολιτιστικά κτίρια 

ιε) εγκαταστάσεις εμπορικών εκθέσεων 

2. Στην υπόλοιπη περιοχή πλην των χώρων ειδικών χρήσεων που 
καθορίζονται με το άρθρο 1 του παρόντος, επιτρέπονται οι εξής χρή¬ 
σεις: 

α) κατοικίες 

β) ξενώνες δυναμικού μικρότερου των 20 κλινών, 
γ) παιδικές χαρές. 

δ) εμπορικά καταστήματα και γραφεία μικτής μέγιστης επιφάνειας 
50 μ2. Το μέγιστο εμβαδόν των 50 μ2 υπολογίζεται ανά ακίνητο για 
τις πιο πάνω χρήσεις αθροιστικά. 

3) Θρησκευτικοί χώροι. 

στ) κτίρια κοινωνικής πρόνοιας (υγειονομικά κέντρα, παιδικοί σταθ¬ 
μοί, οίκοι ευγηρίας) 
ζ) κτίρια εκπαίδευσης, 
η) κτίρια και γήπεδα στάθμευσης 
θ) αθλητικές εγκαταστάσεις 

3. Συνεργεία αυτοκινήτων και πρατήρια βενζίνης επιτρέπονται 
μόνο στα οικόπεδα με πρόσωπο στην οδό Μεσογείων. 

Άρθρο 4. 

Στην πρόσοψη των οικοπέδων οικοδομημένων ή μη που βρίσκονται 
στην περιοχή της οποίας εγκρίνεται το πολεοδομικό σχέδιο καθώς και 
στο τροποποιούμενο με το άρθρο 1 του παρόντος υπ’ αριθ. 472 οικο¬ 
δομικό τετράγωνο επιβάλλεται προκήπιο πλάτους τεσσάρων (4) μέ¬ 
τρων, όπως φαίνεται στα ίδια παραπάνω διαγράμματα. 

Άρθρο 5. 

Α) Τα ελάχιστα όρια εμβαδού και προσώπου, καθώς και οι λοιποί 
όροι και περιορισμοί δόμησης των οικοπέδων της περιοχής της οποίας 
εγκρίνεται το πολεοδομικό σχέδιο ορίζονται ως εξής: 

1. Ελάχιστο πρόσωπο: είκοσι (20) μέτρα. 

2. Ελάχιστο εμβαδόν: εξακόσια (600) τ.μ. 

2. Κατά παρέκκλιση της προηγουμένης παραγράφου θεωρούνται 
άρτια και οικοδομήσιμα τα οικόπεδα εφόσον: α) κατά τη δημοσίευση 
του παρόντος δ/τος έχουν: 

— Ελάχιστο πρόσωπο: επτά (7) μέτρα. 

— Ελάχιστο εμβαδόν: εκατόν πενήντα (150) τ.μ. 
β) προκύπτουν από την οριστική πράξη εφαρμογής της πολεοδομι- 
κής μελέτης ή προέρχονται από τις εισφορές σε γη, σύμφωνα με το 
άρθρο 8 του ν. 1337/83 με όποιες διαστάσεις και αν έχουν. 

3. Επιπλέον των διατάξεων των προηγουμένων παρ. 1 και 2 τα 
οικόπεδα θεωρούνται άρτια και οικοδομήσιμα εφόσον μέσα σ’ αυτά 
εγγράφεται κάτοψη κτιρίου με ελάχιστη επιφάνεια πενήντα (50) τ.μ. 
και ελάχιστη διάσταση πέντε (5) μέτρα. 

4. Μέγιστο ποσοστό κάλυψης των οικοπέδων ορίζεται ως κάτωθι: 
Για τμήμα οικοπέδου εμβαδού μέχρι 400 μ2 μέγιστο ποσοστό 

κάλυψης 70% της επιφάνειας αυτού. 


Για τμήμα οικοπέδου μεγαλύτερου των 400 μ2 μέγιστο ποσοστό 
κάλυψης 50% της επιφάνειας αυτού. 

5. Συντελεστής δόμησης οκτώ δέκατα (0,8). 

6. Κατ’ εξαίρεση της προηγουμένης παραγράφου 5 ορίζεται συντε¬ 
λεστής δόμησης ένα και δύο δέκατα (1,2) για οικόπεδα εμβαδού 
μικρότερου των 150 τ.μ., εφόσον η συνολική επιφάνεια ορόφων δεν 
υπερβαίνει τα 120 μ2. Η εξαίρεση αυτή έχει εφαρμογή μόνο σε οικό¬ 
πεδα που έχουν προκύψει από κατάτμηση μέχρι της 10.3.1982, αφού 
αφαιρεθεί το εμβαδόν της εισφοράς σε γη που καθορίζεται στο ν. 
1337/1983. 

7. Μέγιστο επιτρεπόμενο ύψος των κτιρίων επτάμισυ (7,50) μέτρα. 
Το παραπάνω ύψος προσαυξάνεται κατά ενάμισυ (1,50) μ. σε περί¬ 
πτωση κατασκευής στέγης. 

8. Απαγορεύεται η κατασκευή κτιρίων σε υποστηλώματα (ΡΙΓΟ- 

ΤΙ5). 

Β) Οι όροι και περιορισμοί δόμησης των κοινωφελών χώρων ορίζο¬ 
νται ως εξής: 

1. Πολιτιστικό κέντρο. 

α) Μέγιστο ποσοστό κάλυψης 60% της επιφάνειας του χώρου με 
τοποθέτηση του κτιρίου μέσα στο κόκκινο περίγραμμα που φαίνεται 
στα ίδια διαγράμματα. 

β) Συντελεστής δόμησης οκτώ δέκατα (0,8). 

γ) Μέγιστο επιτρεπόμενο ύψος του κτιρίου εννέα (9) μέτρα. 

2. Χώρος γηπέδου. 

Εντός του χώρου αυτού επιτρέπεται η ανέγερση κτίσματος με μέγι¬ 
στο εμβαδόν ογδόντα (80) τ.μ. για γραφεία, αποθήκη υλικού, χώρους 
υγιεινής και αποδυτήρια. 

Τα έργα κατασκευάζονται σε συνδυασμό με φυτεύσεις, οι οποίες 
καλύπτουν τουλάχιστον ποσοστό τριάντα πέντε τοις εκατό (35%) της 
επιφάνειας του γηπέδου. 

3. Τα κτίρια γυμνασίου και βρεφονηπιακού σταθμού πρέπει να 
απέχουν από τις ρυμοτομικές γραμμές τέσσερα (4) μέτρα τουλάχι¬ 
στον. 

Γ1) Οι πεζόδρομοι διαμορφώνονται έτσι ώστε να είναι προσπελάσι¬ 
μοι μόνο για α) αυτοκίνητα πρώτης ανάγκης δήμου, Πυροσβεστικής 
Υπηρεσίας, Αστυνομίας, Πρώτων βοηθειών, β) για αυτοκίνητα τροφο¬ 
δοσίας καταστημάτων, μεταφοράς υλικών οικοδομών, μετακόμιση και 

γ) αυτοκίνητα των κατοίκων προς τους ιδιωτικούς χώρους στάθ¬ 
μευσης των οικοπέδων που έχουν πρόσωπο σ’ αυτούς. 

2) Οι εκσκαφές θεμελίων και οι διατάξεις τάφρων για έργα ύδρευ¬ 
σης, αποχέτευσης κλπ. γίνονται με την επίβλεψη της Β' Εφορείας 
Προϊστορικών και Κλασικών Αρχαιοτήτων Αττικής. 

Άρθρο 6. 

Τροποποιείται το μέγιστο επιτρεπόμενο ύψος των κτιρίων των οικο¬ 
δομικών τετραγώνων 464, 465, 466, 467, 468, 469, 470, 471 
και 472 που βρίσκονται σε συνεχόμενη με το ανωτέρω πολεοδομικό 
σχέδιο περιοχή, το οποίο καθορίστηκε με το από 29.7.1978 (ΦΕΚ 
389/Δ) π. δ/γμα, και ορίζεται σε έντεκα (11) μέτρα. 

Άρθρο 8. 

Η .ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 28 Ιουνίου 1986 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΟΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

(2) 

Έγκριση μεταφοράς συντελεστή δόμησης ρυμοτομούμενου ακινήτου ! 
που βρίσκεται εντός του ρυμοτομικού σχεδίου Π. Φαλήρου (Αττι- 

κής) Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη;. 

1. Τις διατάξεις του ν. 880/1979 (ΦΕΚ 58/Α) και ειδικότερα το 
άρθρο 2. 

2. Τις διατάξεις του π. δ/τος 470/1979 (ΦΕΚ 138/Α). 

3. Τις διατάξεις του π. δ/τος 510/1979 (ΦΕΚ 154/Α). 

4. Τις διατάξεις του'ν. 1032/1980 (ΦΕΚ 57/Α) και ειδικότερα 
τα άρθρα 2, 3 και 7. 

5. Τις διατάξεις του ν. 1558/1985 (ΦΕΚ 137/Α) και ειδικότερα 
το άρθρο 23 παρ. 1, 

6. Την υπ’ αριθ. 374/85 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος και την υπ’ αριθ. 
30/1986 γνωμοδότηση του Κεντρικού Συμβουλίου Περιβάλλοντος,. 
Χωροταξίας και Δημοσίων Έργων. 

7. Την υπ’ αριθ. 81671/86 πράξη συναίνεσης της Χρυσούλας συζ. 
Δημ. Λιώλη, κατοίκου Χαϊδαρίου (Αττικής) οδός Ελ. Βενιζέλου αριθ. 
11η οποία τυγχάνει αποκλειστικά κυρία του παρακάτω περιγραφομέ- 
νου ακινήτου. 

8. Την υπ’ αριθ. 44554/7154/19.5.86 απόφαση του Υπουργού 
Περιβάλλοντος, Χωροταξίας και Δημοσίων Έργων για προέγκριση 
της μεταφοράς συντελεστή δόμησης, με πρόταση του Υπουργού Περι-Ι 
βάλλοντος, Χωροταξίας και Δημοσίων Έργων, αποφασίζουμε; 

Άρθρο 1. ι 

1. Εγκρίνεται η μεταφορά συντελεστή δόμησης του ρυμοτομούμε¬ 
νου με το από 18.2.69 β.δ. (ΦΕΚ 59/Δ) ακινήτου (βαρυνομένου),ι 


που βρίσκεται στην οδό Αίαντος του ρυμοτομικού σχεδίου Π. Φαλήρου 
(Αττικής), του οποίου την κυριότητα έχει η συναινούσα για τη μετα¬ 
φορά αυτού του συντελεστή Χρυσούλα Δ. Λιώλη, όπως το βαρυνόμενο 
ακίνητο φαίνεται με στοιχεία 23, 58'', 39 ’', 39 και 23 στο σχετικό 
πρωτότυπο διάγραμμα σε κλίμακα 1:200, που έχει θεωρηθεί από τον 
Προϊστάμενο της Δ/νσης Πολεοδομικών Εφαρμογών με την υπ’ αριθ. 
48411/1986 πράξη του και που συνοπτικό του αντίτυπο δημοσιεύε¬ 
ται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μετα¬ 
φοράς είναι τα εξής; 

α) Εμβαδόν ακινήτου 206,50 τ.μ. 

β) Μεταφερόμενος συντελεστής δόμησης ένα και τέσσαρα δέκατα 
(1,4) αναγόμενος σε δομήσιμη επιφάνεια ορόφων 206,50 X 1,4 = 
289,10 τ.μ. 

Άρθρο 2. 

Εγκρίνεται η έκδοση τίτλου μεταφοράς συντελεστή δόμησης στο 
όνομα της παραπάνω ιδιοκτήτριας για εμβαδόν 289,10 τ.μ. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 10 Ιουλίου 1986 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΑΠΟΦΑΣΕΙΣ 

Αριθ. 30117/1462 (3) 

Χαρακτηρισμός ως διατηρητέου του κτιρίου που βρίσκεται στην Κοι¬ 
νότητα Πύργου της νήσου Σάμου, φερόμενου ως ιδιοκτησία Μα¬ 
ρίας Ραΐση και Βικτωρίας Σέρφου και καθορισμός ειδικών όρων 
και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1. Τις διατάξεις του ν. 1577/1985 (ΦΕΚ 210/Α) και ειδικότερα 
τα άρθρα 3 και 4 (παρ. 2). 

2. Την υπ* αριθ. 75724/1151/30.12.1983 κοινή απόφαση των 
Υπουργών Προεδρίας Κυβερνήσεως και Χωροταξίας, Οικισμού και 
Περιβάλλοντος (ΦΕΚ 767/Β) και ειδικότερα το άρθρο 5, όπως τρο¬ 
ποποιήθηκε με την υπ’ αριθ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την από 8.4.1986 αιτιολογική έκθεση της Δ/νσης Παραδοσια¬ 
κών Οικισμών και Περιβάλλοντος (Γ7). 

4. Την από 8.4.1986 (αρ. πρωτ. 30117/1462/8.4.86) απά¬ 
ντηση των Μαρίας Ραΐση και Βικτωρίας Σέρφου, αποφασίζουμε: 

1.. Χαρακτηρίζεται ως διατηρητέο το κτίριο που βρίσκεται στην 
Κοινότητα Πύργου της νήσου Σάμου, φερόμενο ως ιδιοκτησία Μαρίας 
Ραΐση και Βικτωρίας Σέρφου, όπως φαίνεται σημειωμένο με διαγράμ¬ 
μιση στο σχετικό πρωτότυπο δ}άγραμμα σε κλίμακα 1:5000 που 


θεωρήθηκε από τον Προϊστάμενο της Δ/νσης Πολεοδομικών Εφαρμο¬ 
γών με την υπ’ αρ. 30117/1986 πράξη του και που συνοπτικό του 
αντίτυπο δημοσιεύεται με την παρούσα απόφαση. 

2) Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επιμέρους αρχιτεκτονικών και 
διακοσμητικών στοιχείων του. 

3) Επιτρέπεται η επισκευή, ο εκσυγχρονισμός των εγκαταστάσεων, 
η ενίσχυση του φεροντα οργανισμού, καθώς και επεμβάσεις για λό¬ 
γους λειτουργικούς του διατηρητέου κτιρίου, εφόσον δεν αλλοιώνεται 
ο αρχιτεκτονικός χαρακτήρας του. 

4) Δεν επιτρέπεται η τοποθέτηση φωτεινών ή μη επιγραφών και 
διαφημίσεων στο χαρακτηριζόμενο ως διατηρητέο κτίριο. 

5) Για οποιαδήποτε επέμβαση στο εξωτερικό και εωτερικό του 
διατηρητέου κτιρίου καθώς και στον περιβάλλοντα χώρο του, απαιτεί¬ 
ται η έγκριση της Επιτροπής Πολεοδομικού και Αρχιτεκτονικού Ελέγ¬ 
χου (Ε.Π.Α.Ε.). 

6) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 27 Ιουνίου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. 4451 (4) 

Καθορισμός χώρου και όρων δόμησης για ανέγερση σχολικού κτιρίου 

σε περιοχή εκτός σχεδίου της κοινότητας Πλατανιάς, Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
' Εχοντας υπόψη: 

1. Τις διατάξεις του άρθρου 26 του Ν. 1337/83 όπως τροποποιή¬ 
θηκε με το άρθρο 8 παρ, 13 του Ν. 1512/85 και ερμηνεύτηκε με 
την αριθμ. 20/85 εγκύκλιο Δ/γή Υπουργείου Χ.Ο.Π. 

2. Το παραπάνω σχετικό έγγραφο με το οποίο υποβλήθηκαν στο 
Τμ. Πολ. και Π.Ε. τα απαραίτητα στοιχεία για τον υπόψη καθορισμό. 

3. Τη γενομένη αυτοψία και έρευνα που έγινε από αρμόδιους υπαλ¬ 
λήλους του Τμ. Πολ. και Π.Ε. και από την οποία προέκυψε ότι το 
υπόψη γήπεδο είναι κατάλληλο για το σκοπό για τον οποίο προορίζε¬ 
ται. 

4. Την 81848/27.1.86 απόφαση του Αναπληρωτή Υπουργού Γε¬ 
ωργίας, αποφασίζουμε: 

Καθορίζουμε το γήπεδο με στοιχεία ΑΒΓΔΕΖΗΘΙΚ εκτάσεως 
4.180 μ 2 όπως φαίνεται στο συνημμένο διάγραμμα και το οδοιπορικό 


σκαρίφημα σαν χώρο ανέγερσης σχολικού κτιρίου (Νηπιαγωγείο της 
κοινότητας Πλατανιάς) και ορίζουμε τους παρακάτω όρους δόμησης. 

Αρτιότητα: Ως έχει. 

Ύψος: 8,5 μέτρα (υποχρεωτική κεραμοσκεπής στέγη με κλίση 
50%); 

Κάλυψη: 20%. 

Συντελ. δομήσεως: 0,3. 

Απόσταση από όρια: 5,0 μέτρα και από το ρέμα 10,0 μετ. 

Λοιποί όροι: Όροφοι 2 (δύο). 

Κατά τα λοιπά ισχύει ο ΓΟΚ/85. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ιωάννινα, 26 Ιουνίου 1986 
Ο Νομάρχης 
Β. ΜΠΡΑΚΑΤΣΟΥΛΑΣ 

